Die ANC se 2019-manifes: Ons soek jou pensioen | Maroela Media
Die vrye mark en die ANC-doelwitte gaan vir die volgende vyf jaar weer daadwerklik met mekaar stoei.
Ek skryf vandag hierdie blog uit kommer oor die ANC se aanval op die vrye mark en kapitalisme in Suid-Afrika. Punt 5 in die manifes van 2019 beskryf dat die regerende party investering binne die volgende vier jaar met R1,4 triljoen verhoog. Die vraag is waar hierdie geld vandaan gaan kom?
'n Basiese eenvoudige konsep van die ekonomie is dat mense meer spaar as dit vir hulle meer aantreklik is om te spaar. Die regering verstaan duidelik nie hierdie konsep nie.
Ons owerheid wil vanjaar nuwe asem in die idee van voorgeskrewe finansiële bates blaas. Die stelling klink op sigself amper administratief van aard, maar dit kan 'n verlammende effek op die waarde van ons pensioene hê. Suid-Afrika se 16 miljoen pensioenbetalers het verseker dat die land, volgens die ekonoom Mike Schüssler, oor die agtste grootste pensioenpot ter wêreld beskik.
Ons pensioene word bestuur en bewaar deur finansiële reuse wat gereguleer word deur wetgewing. Pensioenfondse is vir ons kommunistiese regering 'n goudmyn van kapitaal en dit wil lyk of dit die regering se oogmerk is om aan hierdie instansies voor te skryf waar om ons pensioene te belê.
Dit kom neer op die nasionalisering van pensioenfondse waarvoor mense hul hele lewe lank werk.
Die rede waarom die regering op hierdie fondse inzoem, is dat die ANC se manifes 'n belofte maak dat die ANC R100 miljard in swart nyweraars en besighede in swart besit wil investeer. Dit is 'n enorme bedrag kapitaal wat nêrens anders as by privaat burgers gekry kan word nie.
Die voorgestelde bates of "prescribed assets" wat deur regulasies ingestel word, gaan gebruik word as 'n rookskerm vir geforseerde investering in staatsbeheerde entiteite. My verwagting is dat dit gedoen gaan word onder die valse voorwendsel dat die regulasies ten doel het om maatskaplike en ekonomiese groei te bevorder. Die geleentheidskoste om in nielewensvatbare entiteite te investeer, is ondenkbaar.
My vraag is dan die volgende: Indien staatsbeheerde en swart nywerhede die ekonomiese toets van langtermyn-winsgewendheid kon deurstaan, waarom sou dit vir die regering nodig wees om ons finansiële instansies te forseer om daarin te investeer? As hulle suksesvol was, sou dit vanself gebeur.
Om eerstewèreldregte op te eis en uit te deel met 'n onderwèreld-mentaliteit… Dit is presies hoekom almal vir die staats wil werk; selfs mekaar vermoor vir 'n pound seat.
Wie gaan hier geld kom stort sonder om iets terug te verwag… CR noem dit beleggings. Wat wel hier gestort sal word is regte egte rommel wat nie meer elders aanvaar word nie… en glo my… ons regering sal dit aanvaar hopende dat die jagters skatte daarin sal ontdek; dalk net een van die queen se krone wat uit die mode geraak het…
'n Moontlike reddingsboei vir ESKOM ?
Vir die ANC is die finansiële wêreld maar net 'n melkkoei met 'n onuitputlike bron van geld.(wat 'n kommerwekkende gedagte) Die meeste besluite word nie noodwendig tot voordeel van die land geneem nie. Maar tot politieke voordeel van die ANC as organisasie en tot nou toe, tot finansiële voordeel van 'n handjievol elite.
Sou dit gebeur, wie gaan dan vir ons sorg? Dan sal ons ook moet tevrede wees met n` staats toelaag elke maand. Hierdie regering dink net aan homself en al sy Comrades.
As ek na alles om my kyk, ekonomie, dienslewering, kriminaliteit, die soustrein wat voortstoom ongeag.. dan is ek bly my dae op aarde is nie meer so baie nie. Erg om te sê, en ek sidder van my eie woorde, maar vertroue en hoop in die regering bestaan nie meer in my gemoed nie.